Document ID: 31983R2288

*****
ΚΑΝΟΝΙΣΜΟΣ (ΕΟΚ) αριθ. 2288/83 ΤΗΣ ΕΠΙΤΡΟΠΗΣ
της 29ης Ιουλίου 1983
περί καθορισμού του πίνακα των βιολογικών ή χημικών ουσιών που προβλέπεται στο άρθρο 60 παράγραφος 1 σημείο β) του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος τελωνειακών ατελειών (1), και ιδίως το άρθρο 143,
Εκτιμώντας:
ότι στο άρθρο 60 παράγραφος 1 σημείο β) και παράγραφος 2 του κανονισμού (ΕΟΚ) αριθ. 918/83 προβλέπεται η παραχώρηση τελωνειακής ατέλειας κατά την εισαγωγή βιολογικών ή χημικών ουσιών που εισάγονται αποκλειστικά για σκοπούς μη εμπορικούς και προορίζονται είτε για δημόσια ή κοινωφελή ιδρύματα -ή για υπηρεσίες που εξαρτώνται από τα ιδρύματα αυτά- είτε για ιδιωτικά ιδρύματα, που έχουν σαν κύρια δραστηριότητα την εκπαίδευση ή την επιστημονική έρευνα και έχουν εξουσιοδοτηθεί από τις αρμόδιες αρχές των Κρατών μελών για να παραλαμβάνουν ατελώς τα είδη αυτά· ότι η παραχώρηση της ατέλειας αυτής ισχύει μόνο για τις βιολογικές ή χημικές εκείνες ουσίες, των οποίων δεν υπάρχει ισοδύναμη παραγωγή στο τελωνειακό έδαφος της Κοινότητας και οι οποίες περιλαβάνονται σε πίνακα που καταρτίζεται σύμφωνα με τη διαδικασία που αναφέρεται στο άρθρο 143 παράγραφοι 2 και 3 του εν λόγω κανονισμού·
ότι από τις πληροφορίες που συγκεντρώθηκαν από τα Κράτη μέλη προκύπτει ότι δεν υπάρχει ισοδύναμη παραγωγή στο τελωνειακό έδαφος της Κοινότητας για τις βιολογικές ή χημικές ουσίες που περιλαμβάνονται στο παράρτημα του παρόντος κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακών Ατελειών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας των βιολογικών ή χημικών ουσιών, για τις οποίες δύναται να παραχωρηθεί η ατέλεια που προβλέπεται στο άρθρο 60 παράγραφος 1 σημείο β) του κανονισμού (ΕΟΚ) αριθ. 918/83, παρατίθεται στο παράρτημα του παρόντος κανονισμού.
Άρθρο 2
Ο παρών κανονισμός τίθεται σε ισχύ την 1η Ιουλίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Βρυξέλλες, 29 Ιουλίου 1983.

Labels: 12
7
3
1